নেছারউদ্দীন আহমদ
আল্লামা নেছারুদ্দীন আহমদ (১৮৭৩-১৯৫২) বাংলাদেশের একজন বিশিষ্ট ইসলামী ব্যক্তিত্ব, ধর্ম প্রচারক, পীর ছিলেন। তিনি ফুরফুরা শরীফের পীর আবু বকর সিদ্দিকীর অন্যতম প্রধান খলিফা ছিলেন।তিনি পিরোজপুর জেলার নেছারাবাদ থানার ছারছীনা গ্রামে বাংলাদেশের অন্যতম ইসলামী বিদ্যাপীঠ ছারছীনা দারুসসুন্নাত কামিল মাদরাসা প্রতিষ্ঠা করেছেন। এছাড়াও বরিশালসহ দেশের বিভিন্ন অঞ্চলে তিনি বহু ইসলামী প্রতিষ্ঠান তৈরি করেছেন। বাংলাদেশে ইসলাম প্রচার ও প্রসারে তিনি ব্যাপক অবদান রেখেছেন।